ᱵᱟᱲᱣᱟᱱᱤ ᱦᱚᱱᱚᱛ

ᱵᱟᱲᱣᱟᱱᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱵᱟᱲᱣᱟᱱᱤ ᱨᱮ ᱢᱮᱱᱟᱜᱼᱟ ᱾ ᱵᱟᱲᱣᱟᱱᱤ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱕,᱔᱒᱗ ᱜᱟᱺᱴ ᱠᱤᱞᱚᱢᱤᱴᱚᱨ ᱟᱨ ᱦᱚᱲ ᱮᱞ ᱑᱓,᱘᱕,᱘᱘᱑ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱢᱮᱱᱟᱜ ᱠᱚᱣᱟ ᱾ ᱦᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱠᱚᱬ ᱨᱮ ᱢᱮᱱᱟᱜᱼᱟ ; ᱱᱟᱨᱢᱟᱫᱟ ᱜᱟᱰᱟ ᱤᱧᱟᱜ ᱠᱚᱧᱮ ᱥᱤᱢᱟᱹ ᱵᱮᱱᱟᱣᱟ ᱾ ᱥᱟᱛᱯᱩᱲᱟ ᱨᱮᱸᱡ ᱱᱚᱣᱟ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱠᱷᱚᱱ ᱮᱛᱚᱢ, ᱜᱩᱡᱽᱨᱟᱴ ᱯᱚᱱᱚᱛ ᱠᱷᱚᱱ ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
᱑᱙᱔᱘ ᱥᱟᱞ ᱨᱮ ᱾ ᱥᱤᱧᱚᱛ ᱨᱮᱱᱟᱜ ᱥᱚᱸᱜᱴᱷᱚᱱ ᱥᱟᱶᱛᱮ ᱵᱟᱲᱣᱟᱱᱤ ᱚᱲᱟᱜ ᱛᱷᱟᱱ ᱨᱮᱱᱟᱜ ᱨᱟᱯᱩᱫ ᱛᱟᱭᱚᱢ, ᱱᱚᱣᱟ ᱱᱟᱣᱟ ᱵᱮᱱᱟᱣᱟᱜ ᱛᱟᱞᱟ ᱥᱤᱧᱚᱛ ᱯᱚᱱᱚᱛ ᱨᱮᱱᱟᱜ ᱠᱷᱟᱨᱜᱚᱱ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ ᱾ ᱵᱟᱲᱣᱟᱱᱤ ᱦᱚᱱᱚᱛ ᱒᱕ ᱢᱮᱭ ᱑᱙᱙᱘ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ, ᱛᱤᱥ ᱱᱚᱣᱟ ᱠᱷᱟᱨᱜᱚᱱ ᱦᱚᱱᱚᱛ (ᱯᱟᱪᱮ ᱱᱤᱢᱚᱲ ᱦᱚᱱᱚᱛ) ᱠᱷᱚᱱ ᱵᱷᱤᱱᱮ ᱞᱮᱱᱟ ᱛᱟᱦᱮᱸᱱ ᱾

ᱠᱟᱹᱣᱰᱤ ᱟᱹᱨᱤ

ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱰᱤᱵᱤᱡᱚᱱ
ᱦᱚᱱᱚᱛ ᱫᱚ ᱵᱟᱨᱭᱟ ᱥᱟᱵᱼᱰᱤᱵᱤᱡᱚᱱ, ᱵᱟᱲᱣᱟᱱᱤ ᱟᱨ ᱥᱮᱸᱫᱷᱣᱟ ᱨᱮ ᱦᱟᱴᱤᱧ ᱟᱠᱟᱱᱟ, ᱟᱫᱚ ᱢᱟᱲᱟᱝ ᱟᱨᱮ ᱛᱟᱦᱥᱤᱞ, ᱵᱟᱲᱣᱟᱱᱤ, ᱥᱮᱸᱫᱷᱣᱟ, ᱯᱟᱱᱥᱮᱢᱚᱞ, ᱵᱟᱨᱞᱟ (ᱵᱷᱟᱨᱞᱟ) ᱨᱮ ᱦᱟᱴᱤᱧ ᱟᱠᱟᱱᱟ ᱱᱤᱣᱟᱞᱤ, ᱴᱷᱤᱠᱨᱤ, ᱯᱟᱴᱤ, ᱟᱸᱡᱟᱲ ᱟᱨ ᱨᱟᱡᱽᱯᱩᱨ, ᱟᱨ ᱮᱭᱟᱭ ᱰᱮᱵᱞᱚᱯ ᱵᱚᱱᱚᱛ, ᱴᱷᱤᱠᱨᱤ ᱟᱨ ᱨᱟᱡᱽᱯᱩᱨ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱯᱩᱱᱭᱟ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱟᱱᱟ ᱯᱟᱱᱥᱮᱢᱚᱞ [ᱯᱟᱱᱥᱮᱢᱚᱞ ᱛᱟᱦᱥᱤᱞ+ᱱᱤᱣᱟᱞᱤ ᱛᱟᱦᱥᱤᱞ], ᱵᱟᱲᱣᱟᱱᱤ [ᱵᱟᱲᱣᱟᱱᱤ+ᱯᱟᱴᱤ], ᱥᱮᱸᱫᱷᱣᱟ [ᱥᱮᱸᱫᱷᱣᱟ ᱛᱟᱦᱥᱤᱞ] ᱟᱨ ᱨᱟᱡᱽᱯᱩᱨ (ᱨᱟᱡᱽᱯᱩᱨ+ᱟᱸᱡᱟᱲ+ᱴᱷᱤᱠᱨᱤ+ᱵᱟᱞᱥᱟᱢᱩᱫ] ᱾ ᱵᱟᱲᱣᱟᱱᱤ, ᱥᱮᱸᱫᱷᱣᱟ, ᱯᱟᱱᱥᱮᱢᱚᱞ ᱟᱨ ᱨᱟᱡᱽᱯᱩᱨ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱟᱨᱜᱚᱱ ᱞᱳᱠᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱦᱚᱱᱚᱛ ᱨᱮ ᱔᱑᱗ ᱯᱚᱧᱪᱟᱭᱚᱛ ᱟᱨ ᱗᱑᱕ ᱟᱹᱛᱩ, ᱖᱔᱖ ᱯᱚᱱᱚᱛ ᱟᱨᱡᱟᱣ ᱟᱨ ᱖᱙ ᱵᱤᱨ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱵᱟᱨᱭᱟ ᱱᱟᱜᱟᱨᱯᱟᱞᱤᱠᱟ ᱵᱟᱲᱣᱟᱱᱤ ᱟᱨ ᱥᱮᱸᱫᱷᱣᱟ ᱢᱮᱱᱟᱜᱼᱟ ᱾

ᱥᱮᱸᱫᱷᱣᱟ ᱛᱟᱦᱥᱤᱞ ᱠᱟᱥᱠᱚᱢ ᱩᱫᱭᱚᱜ ᱞᱟᱹᱜᱤᱫ ᱛᱮ ᱢᱤᱫ ᱛᱟᱞᱢᱟ ᱢᱮᱱᱟᱜᱼᱟ ᱾ ᱱᱚᱴ ᱨᱮᱱᱟᱜ ᱮᱢᱟᱱ ᱛᱷᱟᱱ ᱨᱮ ᱥᱮᱞᱮᱫ ᱢᱮᱱᱟᱜᱼᱟ :
ᱟᱸᱡᱟᱲ, ᱵᱤᱨᱮᱥᱚᱨ ᱢᱚᱦᱟᱫᱮᱵ, ᱜᱟᱭᱛᱨᱤ ᱢᱚᱱᱫᱤᱨ ᱟᱨ ᱱᱟᱜᱨᱤ ᱢᱟᱛᱟ ᱢᱚᱱᱫᱤᱨ,ᱵᱟᱞᱟᱡᱤ ᱢᱚᱱᱫᱤᱨᱯᱟᱞ, ᱵᱷᱟᱭᱨᱤ ᱢᱚᱱᱫᱤᱨ ᱨᱮ ᱢᱤᱫ ᱥᱚᱦᱚᱨ ᱢᱮᱱᱟᱜᱼᱟ ᱟᱫᱚ ᱟᱹᱰᱤ ᱜᱟᱱ ᱠᱟᱥᱠᱚᱢ (ᱛᱩᱞᱮᱢ) ᱠᱟᱹᱨᱠᱷᱟᱱᱟ ᱥᱟᱶᱛᱮ ᱥᱚᱦᱚᱨ ᱨᱮᱱᱟᱜ ᱯᱷᱮᱢᱚᱥ ᱵᱚᱸᱜᱟ ᱛᱷᱟᱱ ᱠᱟᱱᱟ ᱟᱫᱚ ᱞᱚᱠᱟᱞ ᱦᱚᱲ ᱟᱜ ᱜᱮᱞᱥᱟᱭ ᱦᱚᱲ ᱥᱴᱟᱯ ᱮᱢᱚᱜ ᱟ, ᱥᱚᱸᱡᱚᱭ ᱠᱳᱴᱚᱱ ᱯᱷᱟᱭᱵᱟᱨ ᱟᱹᱰᱤ ᱯᱷᱮᱢᱚᱥ ᱜᱮᱭᱟ ᱟᱨ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱠᱟᱥᱠᱚᱢ (ᱛᱩᱞᱮᱢ) ᱠᱟᱹᱨᱠᱷᱟᱱᱟ ᱢᱮᱱᱟᱜᱼᱟ ᱾
ᱵᱟᱣᱟᱱᱜᱟᱡᱟ, ᱢᱤᱫ ᱞᱟᱹᱠᱛᱤᱭᱟᱱ ᱡᱮᱭᱱ ᱵᱚᱸᱜᱟ ᱛᱷᱟᱱ ᱵᱟᱲᱣᱟᱱᱤ ᱥᱚᱦᱚᱨ ᱠᱷᱚᱱ ᱖ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱫᱷᱟᱹᱨᱛᱤ ᱨᱮᱱᱟᱜ ᱯᱩᱭᱞᱩ ᱡᱮᱭᱱ ᱛᱤᱨᱛᱷᱟᱱᱠᱟᱨ ᱟᱫᱤᱱᱟᱛᱷ ᱟᱜ ᱟᱹᱰᱤ ᱩᱥᱩᱞ ᱢᱩᱨᱛᱤ ᱥᱚᱦᱚᱨ ᱨᱮᱱᱟᱜ ᱤᱡᱡᱚᱛ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱫᱷᱟᱨᱟ ᱫᱷᱟᱨᱤ ᱑᱕ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱱᱟᱜ ᱦᱤᱱᱫᱩ ᱢᱚᱱᱫᱤᱨ ᱦᱚᱸ ᱢᱮᱱᱟᱜᱼᱟ ᱾ ᱢᱮᱱ ᱱᱟᱠᱚ ᱡᱮ ᱠᱩᱢᱵᱷᱚᱠᱚᱨᱱᱚ ᱟᱨ ᱤᱸᱫᱨᱟᱡᱤᱛ ᱫᱚ ᱱᱚᱸᱰᱮ ᱱᱤᱨᱵᱷᱟᱱ ᱟᱨᱡᱟᱣ ᱦᱩᱭ ᱞᱮᱱᱟ ᱛᱟᱦᱮᱸᱱ ᱾
ᱵᱷᱟᱣᱟᱨ ᱜᱟᱲ (ᱵᱚᱨᱜᱟᱲ) ᱨᱮᱱᱟᱜ ᱢᱟᱨᱮ ᱠᱤᱞᱟ ᱥᱮᱸᱫᱷᱣᱟ ᱠᱷᱚᱱ ᱑᱖ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱥᱟᱛᱯᱩᱲᱟ ᱨᱮ ᱢᱮᱱᱟᱜᱼᱟ ᱾
ᱵᱤᱡᱟᱥᱚᱱ ᱫᱮᱵᱤ ᱵᱤᱡᱟᱥᱚᱱᱤ (ᱫᱩᱨᱜᱟ) ᱟᱜ ᱢᱚᱱᱫᱤᱨ ᱢᱮᱱᱟᱜᱼᱟ, ᱟᱫᱚ ᱥᱮᱸᱫᱷᱣᱟ ᱠᱷᱚᱱ ᱒᱐ ᱠᱤᱞᱚᱢᱤᱴᱚᱨ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾
ᱨᱟᱢᱜᱚᱲ (ᱨᱟᱢᱜᱚᱰ) ᱨᱮᱱᱟᱜ ᱢᱟᱨᱮ ᱠᱤᱞᱟ ᱯᱟᱱᱥᱮᱢᱚᱞ ᱠᱷᱚᱱ ᱑᱗ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱥᱟᱛᱯᱩᱲᱟ ᱨᱮ ᱢᱮᱱᱟᱜᱼᱟ ᱾ᱢᱟᱨᱮ ᱵᱟᱱᱫᱷᱨᱮᱥᱚᱨ ᱢᱚᱱᱫᱤᱨ ᱟᱨ ᱡᱷᱟᱨᱱᱟ ᱯᱟᱱᱥᱮᱢᱚᱞ ᱠᱷᱚᱱ ᱘ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱵᱟᱸᱫᱷᱨᱟ ᱵᱩᱡᱩᱨᱜ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾ᱡᱟᱞᱜᱚᱱ ᱠᱤᱞᱟ ᱟᱨ ᱴᱤᱱ ᱛᱟᱞ ᱵᱟᱣᱟᱲᱤ (ᱣᱮᱞ) ᱯᱟᱪᱮ ᱠᱷᱚᱱ ᱔ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱡᱟᱜᱚᱱ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱲᱣᱟᱱᱤ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱑᱓,᱘᱕,᱘᱘᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱫᱷᱟᱨᱟ ᱫᱷᱟᱨᱤ ᱥᱣᱟᱡᱤᱞᱮᱸᱰ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜ ᱠᱚᱣᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱮᱱᱟᱜ ᱦᱟᱣᱟᱭ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱓᱕᱔ ᱟᱱᱟᱜ (ᱜᱟᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱕᱖ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱖᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱒᱗.᱕᱗% ᱛᱟᱦᱮᱸ ᱠᱟᱱᱟ ᱾ ᱵᱟᱲᱣᱟᱱᱤ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱒ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ,	 ᱟᱨ ᱥᱮᱪᱮᱫ ᱫᱚᱨ ᱔᱙.᱐᱘% ᱢᱮᱱᱟᱜᱼᱟ ᱾

ᱵᱟᱲᱣᱟᱱᱤ ᱦᱚᱱᱚᱛ ᱨᱤᱱ ᱨᱟᱡᱽᱟᱹᱨᱤ
 ᱵᱟᱞᱟ ᱵᱟᱪᱪᱟᱱ ( MLA) ᱨᱟᱡᱽᱯᱩᱨ ᱟᱨ ᱒᱐᱑᱘ ᱨᱮ ᱚᱲᱟᱜ ᱢᱚᱱᱛᱨᱤ ᱢᱚᱫᱷᱭᱚ ᱯᱨᱚᱫᱮᱥ ᱥᱚᱨᱠᱟᱨ 
 ᱫᱷᱩᱨᱥᱤᱝ ᱠᱷᱮᱲᱠᱟᱨ (ᱥᱟᱨᱯᱟᱱᱪ) ᱢᱟᱱᱞᱩᱭ 
 ᱨᱚᱢᱮᱥ ᱯᱟᱴᱮᱞ (Ex-MLA) ᱵᱟᱲᱣᱟᱱᱤ
 ᱜᱟᱡᱮᱱᱫᱨᱚ ᱥᱤᱝ ᱯᱟᱴᱮᱞ (MP) ᱠᱷᱟᱨᱜᱚᱱᱼᱵᱟᱲᱣᱟᱱᱤ 
 ᱞᱟᱛᱟᱵᱟᱭ ᱜᱭᱟᱨᱥᱤᱞᱟᱞ ᱨᱟᱣᱟᱛ (ZP-ᱯᱟᱨᱥᱮᱛ)
 ᱫᱤᱣᱟᱱᱥᱤᱝ ᱯᱟᱴᱮᱞ (Ex-MLA) ᱯᱟᱱᱥᱮᱢᱚᱞ
ᱯᱨᱮᱢᱥᱤᱝ ᱯᱟᱴᱮᱞ (MLA) ᱵᱟᱲᱣᱟᱱᱤ

ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱕᱘.᱕᱔% ᱦᱚᱲ ᱫᱚ ᱵᱷᱤᱞᱤ, ᱓᱕.᱓᱗% ᱦᱤᱱᱫᱤ, ᱒.᱑᱐% ᱠᱷᱟᱸᱰᱮᱥᱤ, ᱑.᱓᱑% ᱜᱩᱡᱟᱨᱟᱛᱤ, ᱑.᱒᱖% ᱢᱚᱨᱟᱴᱷᱤ ᱟᱨ ᱐.᱖᱓% ᱩᱨᱫᱩ ᱫᱚ ᱤᱧᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Barwani district official website

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:1998 establishments in India
ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ